অতএব সন্ধ্যা পরের দিন সকালে সূর্যশেখরের বাড়ি এল এবং তাকে দোতলার একটা ঘরে বসানো হল। সেখানে তার জন্যে অপেক্ষা করছিলেন সূর্যশেখর এবং অনিরুদ্ধ। পতিতা মেয়েটিকে দিয়ে এতবড় একটা কাজ করাতে হবে - তাকে তো একটু বাজিয়ে দেখে নেওয়া দরকার। সন্ধ্যাও এটা বুঝেই এসেছিল যে বাড়ির কর্তার পক্ষ থেকে তাকে কিছু জোর করা হবে - একেবারে সোজাসুজি কাজটা দেওয়া হবে না। তবে সে তো আর নিজের থেকে কোন কথা বলবে না। কাজেই খুব নির্বিকার উদাসীনভাবে সন্ধ্যা বাড়ির কর্তাদের প্রশ্নের অপেক্ষায় রইল।